cyanic-selkie/wikianc huggingface dataset:
অপারেশন সুন্দরবন
অভিনয়শিল্পী নির্বাচন
প্রাথমিক ভাবে নুসরাত ফারিয়া, জিয়াউল হক রোশান, সিয়াম আহমেদ, তাসকিন রহমান, রিয়াজ, সামিনা বাশার, মনোজ প্রামানিক, দীপু ইমাম, শেখ এহসানুর রহমান অভিনয়ের জন্য চুক্তিবদ্ধ হন।  'অপারেশন সুন্দবন'-এর মাধ্যমে সামিনা বাশার চলচ্চিত্রে অভিষিক্ত হন। ১ নভেম্বর, ২০১৯ তারিখে শেখ হেলাল উদ্দিন স্টেডিয়ামে সুন্দরবন জলদুস্য মুক্ত হওয়ার প্রথম বর্ষপূর্তিতে 'অপারেশন সুন্দরবন'-এর লোগো, পোস্টার প্রকাশ ও অভিনয় শিল্পীদের পরিচয় করিয়ে দেয়া হয়।  ১৬ নভেম্বর, ২০১৯ দীপংকর দীপন র‍্যাব সংশ্লিষ্ট পার্শ্বচরিত্রে অভিনয় করার জন্য নতুন অভিনেতা ফেসবুকে বিজ্ঞাপনের মাধ্যমে খুঁজে বের করেন। পরবর্তীতে শতাব্দী ওয়াদুদ, দর্শনা বণিক ও টুয়া চক্রবর্তীর নাম প্রকাশিত হয়। অন্যান্য মুখ্য শিল্পীদের নাম চলচ্চিত্রটির আনুষ্ঠানিক বাতায়নের মাধ্যমে প্রকাশ করা হয়।
প্রাক-নির্মাণ
চিত্রগ্রহণের পূর্বে অভিনয় শিল্পীদের নিয়ে চিত্রনাট্য অনুযায়ী মহড়া দেয়া হয়। র‍্যাব সংশ্লিষ্ট চরিত্র সমূহ আত্মস্থ করার জন্য ১৪ থেকে ১৬ নভেম্বর, ২০১৯ সিয়াম, রোশান ও রিয়াজ র‍্যাবের প্রশিক্ষণ স্কুলে প্রশিক্ষণ নেন। ফেসবুকে র‍্যাব-এর পোশাক পরিহিত রিয়াজ ও সিয়ামের 'ফার্স্ট লুক' প্রকাশ হওয়া নিয়ে যমুনা টেলিভিশন প্রতিবেদন প্রকাশ করে। মহরত অনুষ্ঠানের পর ১০ ডিসেম্বর, ২০১৯ হতে চিত্রগ্রহণ শুরুর পরিকল্পনা করা হয়।  চলচ্চিত্রের চিত্রগ্রহণ শুরুর পূর্বে সুন্দরবনের দৃশ্যগুলির জন্য দ্বিতীয় বার মহড়া করা হয়। চিত্রগ্রহণের প্রয়োজনে দুবলার চরের ছোট জামতলায় বনদস্যুদের আস্তানা ও জেটি নির্মাণ করা হয়। দৃশ্যধারণের জন্য দুটি বড় জলজাহাজ, সাতটি স্পিডবোট, ছয়টি লঞ্চ, দুটি হেলিকপ্টার ব্যবহার করা হয়েছে।
চিত্রগ্রহণের স্থান নির্বাচন
ডান|থাম্ব|চলচ্চিত্রের প্রথম আনুষ্ঠানিক পোস্টার, পোস্টারে ২০২০ সালে ইদুল আযহায় মুক্তির পরিকল্পিত সময় বর্ণিত|alt=|307x307পিক্সেল প্রাথমিকভাবে সাতক্ষীরার উপকূলীয় অঞ্চল, সুন্দরবনের মান্দারবাড়ি চর, বঙ্গবন্ধু চর, পত্নীর চর, কটকার চর এবং বঙ্গপোসাগরের গভীর সমুদ্রে চিত্রগ্রহণের পরিকল্পনা করা হয়। তবে চিত্রগ্রহণ শুরুর পর সাতক্ষীরার মুন্সীগঞ্জ ও বুড়ি গোয়ালিনী ইউনিয়ন; গভীর বনের অনুকূল পরিবেশের বিবেচনায় কালিরচর, দুবলার চর, আলোর চর, মেহের আলীর চর, ডিমের চর, লক্ষ্মীর চর, হিরন পয়েন্ট ও বানিয়াশান্তা এলাকায় চিত্রায়ন হয়েছে। মুন্সীগঞ্জের কলবাড়িতে চিত্রগ্রহণ পরবর্তী সমইয়ে নির্মাণদল বাঘের মুখোমুখি হয়েছিল। এছাড়াও চলচ্চিত্রটির কিছু 'ইনডোর' দৃশ্য বাংলাদেশ চলচ্চিত্র উন্নয়ন কর্পোরেশন(বিএফডিসি), গাজীপুরের র‍্যাব ট্রেনিং সেন্টার ও র‍্যাবের সদর দপ্তরে নেয়া হয়েছে।
চিত্রগ্রহণ
৪১ দিন সময় নিয়ে চলচ্চিত্রটির সঙ্গীত বাদে চিত্রনাট্যের পূর্ণ চিত্রগ্রহণ করা হয়। দুই ধাপে ৩২ দিন সুন্দরবনে চিত্রগ্রহণ করা হয়। ২০ ডিসেম্বর, ২০১৯ হতে সাতক্ষীরার মুন্সীগঞ্জ ইউনিয়নের চুনকুড়ি, হরিনগর, বুড়ি গোয়ালিনী ইউনিয়নের কতিপয় গ্রামে এলাকায় সিয়াম, মনোজ প্রামাণিক ও সামিনা বাশারকে নিয়ে প্রথম ধাপের চিত্রগ্রহণ শুরু হয়।  ৩০ ডিসেম্বর, ২০১৯ পর্যন্ত সুন্দরবন, কাটেশ্বর, তটবর্তী বঙ্গপোসাগর ও মংলা বন্দরে প্রথম ধাপের দৃশ্যায়ন সম্পন্ন হয়। ৮ ফেব্রুয়ারি, ২০২০ হতে দ্বিতীয় ধাপের চিত্রগ্রহণ শুরুর ঘোষণা দেয়া হয়  এই পর্যায়ে ১৩ ফেব্রুয়ারি হতে ১১ মার্চ পর্যন্ত দুবলার চরের ছোট জামতলায় চিত্রগ্রহণের মাধ্যমে সুন্দরবন অংশের দৃশ্যায়ন শেষ হয়। বাংলাদেশে করোনা ভাইরাস মহামারি র কারণে এর শেষাংশের চিত্রগ্রহণ স্থগিত থাকে এবং আট মাস বাদে শেষাংশের চিত্রগ্রহণ শুরু হয়। ১০ নভেম্বর, ২০২০ পূর্ণ চিত্রগ্রহণ সম্পন্ন হয়।
সঙ্গীত
অপারেশন সুন্দরবন-এ ‘প্রেমের চাদরে’ ও ‘চাই ঘূর্ণিঝড়ে’ শিরোনামের দুইটি সহ মোট তিনটি গান ব্যবহার করা হয়েছে।
প্রচারণা ও মুক্তি
অপারেশন সুন্দরবন-এর মুক্তির তারিখ বেশ কয়েকবার পরিবর্তিত হয়। প্রাথমিকভাবে চলচ্চিত্রটি ২০২০ সালের ঈদুল আযহা য় বাংলাদেশের প্রেক্ষাগৃহ সমূহে মুক্তির পরিকল্পিত ছিল।  পরবর্তীতে বাংলাদেশের স্বাধীনতার ৫০তম বার্ষিকীতে চলচ্চিত্রটি মুক্তির ঘোষণা দেয়া হয়। ট্রেইলার উম্মুক্তকরণ ও আনুষ্ঠানিক বাতায়ন সক্রীয় করার মাধ্যমে চলচ্চিত্রটির প্রচারণা শুরু হয়, একই সাথে ২০২১ সালের ইদুল আজহায় মুক্তির ঘোষণা করা হয়।
পিপারসিটি
পিপারসিটি (Piparcity) ভারতের রাজস্থান রাজ্যের যোধপুর জেলার একটি শহর ও পৌরসভা এলাকা।
জনসংখ্যার উপাত্ত
ভারতের ২০০১ সালের আদমশুমারি অনুসারে পিপারসিটি শহরের জনসংখ্যা হল ৩২,৭৩৩ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৫২%। পুরুষদের মধ্যে সাক্ষরতার হার ৬৬% এবং নারীদের মধ্যে এই হার ৩৬%। সারা ভারতের সাক্ষরতার হার ৫৯.৫%, তার চাইতে পিপারসিটি এর সাক্ষরতার হার কম।
এই শহরের জনসংখ্যার ১৮% হল ৬ বছর বা তার কম বয়সী।
বিক্রম ঔর বেতাল
বিক্রম ঔর বেতাল (ইংরেজি : Vikram Aur Betaal) : হল ভারতীয় টেলিভিশনের ধারাবাহিক, যাকে দূরদৰ্শনে প্ৰচারিত হত৷ ধারাবাহিকটিতে হিন্দুু পৌরাণিক কথা আছে৷ কিংবদন্তি রাজা বিক্রম (বিক্ৰমাদিত্য বলে অনুমান করা হয়) ও বেতাল (পশ্চিমী সাহিত্যে পিশাচের অনুরূপ আত্মা)-কে নিয়ে একটি কাহিনীর আধারে ধারাবাহিকটি প্ৰচারিত হয়েছিল৷ ধারাবাহিকটি দুপুর চারটার সময় (ভারতীয় প্রমাণ সময়) সম্প্রচার করা হত৷
বিক্রম ও বেতাল একাদশ শতাব্দীতে কাশ্মীরী কবি সোমদেব ভট্টের “বেতাল পঞ্চবিংশতি”র আধারে রচিত ধারাবাহিক৷ এই ধারাবাহিকটিতে মোট ২৬ টা পর্ব আছে। প্ৰত্যেকটি পর্বে একটাকরে রূপকথা আছে৷
সকীফা
সকীফা বনী সাঈদা (سَقِيفَة بَنِي سَاعِدَة), সাধারণত কেবল সকীফা (ٱلسَّقِيفَة) হিসেবে পরিচিত, ছিল মক্কার একটি ছাদযুক্ত দালান যা বনু খাজরাজ বংশের বনু সাঈদা গোত্র ব্যবহার করত। ইসলামের ইতিহাসে সকীফা একটি গুরুত্বপূর্ণ স্থান কারণ মহানবীর মৃত্যুর পর তাঁর কয়েকজন সাহাবি এই জায়গায় জড়ো হয়েছিলেন এবং আবু বকরকে প্রথম খলিফা হিসেবে নির্বাচন করেছিলেন।
পলিপ্রয়াগপুর ইউনিয়ন
পলিপ্রয়াগপুর ইউনিয়ন বাংলাদেশের রংপুর বিভাগের দিনাজপুর জেলার বিরামপুর উপজেলার অন্তর্গত একটি ইউনিয়ন পরিষদ। এটি ২৬.১১ কিমি২ (১০.০৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২১,৩২৪ জন। ইউনিয়নটিতে মোট গ্রামের সংখ্যা ১৮টি ও মৌজার সংখ্যা ১৪টি।
বেলিয়ল কলেজ, অক্সফোর্ড
বেলিয়ল কলেজ হল ইংল্যান্ডের অক্সফোর্ড বিশ্ববিদ্যালয়ের অন্যতম সদস্য কলেজ। এটি অক্সফোর্ডের প্রাচীনতম কলেজগুলির একটি। ১২৬৩ খ্রিস্টাব্দে ডারহ্যাম কাউন্টির বার্নার্ড দুর্গের মালিক প্রথম জন ডে বেলিয়ল এই কলেজ প্রতিষ্ঠা করেন। প্রতিষ্ঠার জন্য প্রয়োজনীয় অর্থসাহায্যও তিনিই করেছিলেন। ১২৬৮ সালে ডে বেলিয়লের মৃত্যুর পর তাঁর বিধবা পত্নী ডার্ভোরভিলাও আরও অনুদান দিয়ে এবং বিধি প্রণয়ন করে কলেজ প্রতিষ্ঠার কাজ সম্পূর্ণ করতে সহায়তা করেন। উল্লেখ্য, ডার্ভোরভিলার বিষয়সম্পত্তির পরিমাণ তাঁর স্বামীর চেয়ে অনেক বেশি ছিল। তাঁকেও এই কলেজে সহ-প্রতিষ্ঠাতা মনে করা হয়।
এই কলেজের প্রাক্তন শিক্ষার্থীদের মধ্যে রয়েছেন যুক্তরাষ্ট্রের বর্তমান প্রধানমন্ত্রী বরিস জনসন, তিনজন প্রাক্তন প্রধানমন্ত্রী (এইচ. এইচ. এইচ. অ্যাসকুইথ, হ্যারোল্ড ম্যাকমিলান ও এডওয়ার্ড হিথ), নরওয়ের পঞ্চম হারাল্ড, জাপানের সম্রাজ্ঞী মাসাকো, পাঁচ নোবেল বিজয়ী, বেশ কয়েকজন লর্ডস অফ অ্যাপিল ইন অর্ডিনারি ও বহু-সংখ্যক সাহিত্যিক ও দার্শনিক। শেষোক্ত দুই শ্রেণির বুদ্ধিজীবীদের মধ্যে উল্লেখযোগ্যেরা হলেন শোঘি এফেন্দি, অ্যাডাম স্মিথ, গেরার্ড ম্যানলি হপকিনস ও অলডাস হাক্সলি। বাইবেলের ইংরেজি অনুবাদক জন ওয়েক্লিফ ১৩৬০-এর দশকে এই কলেজের মাস্টার ছিলেন।
ধীরেন্দ্র প্রতাপ সিংহ
ধীরেন্দ্র প্রতাপ সিংহ ওরফে রিঙ্কু সিংহ জনতা দল (ইউনাইটেড) -এর একজন ভারতীয় রাজনীতিবিদ। তিনি বিহারের পশ্চিম চম্পারণ জেলার ভাল্মিকি নগর আসন থেকে বিহার বিধানসভার সদস্য । ২০১৫ সালে বিহার বিধানসভা নির্বাচনের তিনি ভাল্মিকি নগর আসনে জয়ী হয়েছিলেন একজন স্বতন্ত্র রাজনীতিবিদ হিসাবে, পরে জনতা দল (ইউনাইটেড) এ যোগ দেন এবং ২০২০ বিহার বিধানসভা নির্বাচনে জয়ী হন।
বোমাং রাজা
বোমাং রাজা বোমাংগ্রী বান্দরবান এর বোমাং সার্কেলের সার্কেল চীফ, যা চিটাগাং হিল ট্রাক্টস রেগুলেসন ১৯০০ আইন বা পার্বত্য চট্টগ্রাম বিধিমালা, ১৯০০ এর ক্ষমতাবলে সৃষ্ট পদ, যা বয়ঃজ্যেষ্ঠতার এবং আর্থিক সামর্থ্যের উপর ভিত্তি করে মারমা জাতিসত্তার এক বিশেষ পরিবারের পুরুষগণ নির্বাচিত হন। ব্রিটিশ শাসনামল থেকে পার্বত্য চট্টগ্রাম বোমাং সার্কেল,চাকমা সার্কেল, ও মং সার্কেল নামে তিনটি সার্কেলে প্রশাসনিকভাবে বিভাজিত যার শেষোক্ত দুটি যথাক্রমে চাকমা ও মারমা সম্প্রদায় হতে আসা বংশানুক্রমিক সার্কেল প্রধান বা গোত্রপতিদের দ্বারা শাসিত হতো। অবশ্য পুর্বে রাজ সিংহাসনের উত্তরাধিকারী নিয়ে বিরোধ থাকলেও '''এ.এস. প্রু চৌধুরী বনাম কে.এস. প্রু চৌধুরী [১৯৯৮] ৬ বি.এল.ডি (এ.ডি.) ১০৯ এর মাধ্যমে এর নিরোধ হয়। বর্তমানে ১৭তম রাজা হিসেবে দায়িত্ব পালন করছেন রাজ পরিবারের বয়োজ্যেষ্ঠ ব্যক্তি বোমাংগ্রী উ চ প্রু''' ।
এই রাজাদের শাসন ব্যবস্থা যতটা না বাস্তবিক অর্থে, তার চেয়ে বেশি প্রতীকী। প্রতীকী অর্থে এই কারণে যে, রাজা হলেও ইতিহাস কিংবা রূপকথার রাজাদের মতো তাদের রাজত্ব এবং সৈন্য-সামন্ত নেই। প্রশাসনিক ক্ষমতা নেই, নেই তেমন আয়-রোজগারও। স্থানীয় অধিবাসীদের কাছ থেকে সরকারের পক্ষে ট্যাক্স আদায় করাই তাদের মূল দায়িত্ব। একই সাথে পাহাড়ী জনগোষ্ঠীগুলোর সামাজিক বিচার-শালিস করার দায়িত্বও তাদের। উচ্চ শিক্ষিত এবং আধুনিক রাষ্ট্র ব্যবস্থায় এর প্রয়োজনীয়তা ফিকে হয়ে এলেও পার্বত্য তিন জেলায় টিকে আছে এই প্রতীকী রাজপ্রথা। প্রতীকী হলেও পার্বত্য দুর্গম অঞ্চলের কোনো কোনো মানুষের কাছে এখনও রাজাই সবকিছু। বিশেষ করে বান্দরবান জেলার দুর্গম অঞ্চলের পাহাড়ী জনগোষ্ঠীগুলোর ক্ষেত্রে এটা আরও বেশি গুরুত্বপূর্ণ। তাছাড়া রাজকীয় অনুষ্ঠান রাজপুণ্যাহ (প্রজাদের কাছ থেকে বাৎসরিক ট্যাক্স আদায় অনুষ্ঠান) নিয়মিত আয়োজন করায় বান্দরবানের বোমাং রাজার সাথে প্রজাদের তাৎপর্যপূর্ণ যোগাযোগ এখনও বিদ্যমান রয়েছে।
ইতিহাস
বোমাংরা নিজেদের টেগু সাম্রাজ্যের তাবিনসেওয়াথি ও ন্যানডা বায়েং বংশধর দাবি করে। প্রাচীনকালে শ্যামদেশ বা থাইল্যান্ড শ্বেতহস্তীর জন্য বিখ্যাত ছিল। আর এই শ্বেতহস্তী ছিল দক্ষিণ-পূর্ব এশিয়ার বৌদ্ধ রাজাদের কাছে অতি পবিত্র। তাদের বিশ্বাস ছিল যে, তথাগত বুদ্ধ এক জন্মে শ্বেতহস্তীরূপে জন্মগ্রহণ করেছিলেন। পেগুর তেলেইং রাজা ন্যানডা বায়েং (১৫৮১-১৫৯৯ খ্রি.) শ্যাম রাজ্য আক্রমণ করে রাজধানী আইয়োথিয়া ধ্বংস করেন এবং শ্যাম রাজ্যের শ্বেতহস্তী চারটি ও রাজকুমারীকে পেগুতে নিয়ে আসেন। রাজকুমারীকে পেগুরাজ বিয়ে করেন। আরাকানরাজ মিন রাজাগ্রী (১৫৯৩-১৬১২ খ্রি.) পেগুরাজের শ্বেতহস্তীর লোভে ১৫৯৯ খ্রিস্টাব্দে সেনাপতি মহাপিন্নাক্যকে পেগু অভিযানে প্রেরণ করেন। আরাকানি বাহিনী পেগুর পতন ঘটিয়ে শ্বেতহস্তী চারটি ও পেগুরাজকন্যা সিনডোনং, রাজপুত্র মং চ প্যাই ও কয়েক হাজার তেলেইং সৈন্য বন্দী করে আরাকানে নিয়ে আসেন। আরাকানরাজ পেগুরাজকন্যাকে বিয়ে করেন। আরাকান রাজা মিন রাজাগ্রীর মৃত্যুর পর তার পুত্র মিনখা মৌং (১৬১২-১৬২২ খ্রি.) আরাকানের রাজা হন। তার রাজত্বকালে পূর্ববঙ্গের (চট্টগ্রামের দক্ষিণাঞ্চল) বেশ কিছু অঞ্চল আরাকানের অন্তর্ভুক্ত ছিল। তখন এই অঞ্চলের সমুদ্র ও নদী উপকূলবর্তী এলাকায় পর্তুগীজ দস্যুদের দৌরাত্ম্য বৃদ্ধি পায়।
আরাকানরাজ মিনখা মৌং ১৬১৪ খ্রিস্টাব্দে তার সৎমামা ভূতপূর্ব তেলেইং রাজপুত্র মং চ প্যাইকে আরাকান অধিকৃত চট্টগ্রামের শাসনকর্তা নিযুক্ত করে পাঠান। তিনি তার অনুগত তেলেইং বাহিনীসহ চট্টগ্রাম আগমন করেন এবং অল্পদিনের মধ্যে এখানকার পর্তুগীজ দৌরাত্ম্য দমন করে আরাকানরাজের প্রশংসাভাজন হন। আরাকানরাজ তাকে ‘বোমাং’ (সেনাপতি বা সেনানায়ক) উপাধি দিয়ে সম্মানিত করেন। মং চ প্যাই ১৬৩০ খ্রিস্টাব্দ অবধি আরাকান অধিকৃত চট্টগ্রামের শাসনকর্তা ছিলেন। মং চ প্যাইয়ের মৃত্যুর পর তাদের অনুগত তেলেইং বাহিনীসহ তার চার উত্তরপুরুষ মং গ্রুই ১৬৩০ থেকে ১৬৬৫ খ্রিস্টাব্দ, হেরী প্রু ১৬৬৫ থেকে ১৬৮৭ খ্রিস্টাব্দ, হেরী ঞো ১৬৮৭ থেকে ১৭২৭ খ্রিস্টাব্দ এবং কং হ্লা প্রু ১৭২৭ থেকে ১৭৫৬ খ্রিস্টাব্দ অবধি বংশপরম্পরায় আরাকান অধিকৃত চট্টগ্রামের শাসনকর্তার দায়িত্ব পালন করেন এবং চট্টগ্রামে বসবাস করেন।
ইতোমধ্যে চট্টগ্রামে মোগল শাসনের অবসান হয়েছে, প্রতিষ্ঠা পেয়েছে ইস্ট ইন্ডিয়া কোম্পানির শাসন। কোম্পানি প্রথমে ঠিকাদারদের দ্বারা কং হ্লা প্রুর মাধ্যমে তেলেইং এবং দক্ষিণ চট্টগ্রামে বসবাসকারী পাহাড়ী জনগোষ্ঠীগুলোর কাছ থেকে ট্যাক্স আদায় করত। তবে ১৭৮৯ খ্রিস্টাব্দে ইংরেজরা প্রথম বোমাং কং হ্লা প্রুর সাথে কর আদায় সংক্রান্ত ব্যাপারে সরাসরি যোগাযোগ করেন। এর মাধ্যমেই মূলত সার্কল চিফ হিসেবে ইংরেজদের কাছ থেকে বোমাংদের স্বীকৃতি মিলে। এর পর থেকে ইংরেজদের সাথে বোমাং পরিবারের যোগাযোগ ঘনিষ্ঠ হতে থাকে। ১৯০০ খ্রিস্টাব্দে পার্বত্য চট্টগ্রামে সার্কেলসমূহ গঠিত হলে কং হ্লা প্রু পরিবারের খেতাবের স্মারক হিসেবেই গঠিত হয় বোমাং সার্কেল। বর্তমানে বোমাং রাজার বাড়ি বান্দরবান শহরে। বলা চলে বোমাং রাজার বাড়িকে ঘিরেই গড়ে উঠেছে অরণ্যময় শহর বান্দরবান। তবে বোমাং রাজপরিবার বান্দরবান আসার আগে নানাস্থানে বিভিন্ন সময় অবস্থান করেছে। চট্টগ্রাম জেলার সাতকানিয়ার অন্তর্গত বাজালিয়া গ্রামের শঙ্খ নদীর খায়েরুজ্জামান চৌধুরী চরে কিছুকাল অবস্থান করে বোমাং রাজপরিবার। এই এলাকাটি এখনও বান্দরবানের মারমাদের কাছে ‘ইংরা হংপ্রা’ অর্থাৎ ‘প্রাচীন বসতি এলাকা’ হিসেবে পরিচিত। কোনো কোনো ইতিহাসবিদের মতে, কং হ্লা প্রু ১৭৭৪ খ্রিস্টাব্দে আরাকান থেকে চট্টগ্রামে ফিরে আসার পর এই রাজপরিবার তাদের অনুগত তেলেইং জনগোষ্ঠীকে নিয়ে রামু, ঈদগাহ, মাতামুহুরী নদীর তীর, এমনকি মহেশখালীতেও বসবাস করেছেন।
ব্রিটিশ কর্তৃপক্ষের রাজস্ব ও প্রশাসনিক দায়িত্বের বোঝা লাঘবের উদ্দেশ্যে পার্বত্য চট্টগ্রাম বিধিমালা, ১৯০০ অনুসারে অত্র অঞ্চলের ভূমি প্রশাসন, কর আদায় ও সামাজিক বিরোধ মীমাংসার দায়িত্ব সার্কেল চীফ বা গোত্রপতিদের উপর অর্পিত হয়েছে। ১৯০১ সালে বোমাং সার্কেল পর্যন্ত বিস্তৃত হয়। এই প্রশাসনিক কাঠামো ১৯৬৪ সাল পর্যন্ত বজায় ছিল, তার পর স্থানীয় সরকার ব্যবস্থা প্রতিষ্ঠা করে সার্কেলগুলোর বিশেষ মর্যাদা বিলুপ্ত করা হয় এবং স্থানীয় সরকারকে সরাসরি কেন্দ্রীয় সরকারের অধীনে নিয়ে আসা হয়।
রাজা হওয়ার প্রথা
অন্যান্য রাজবংশে রাজপুত্রের রাজপদে অভিষিক্ত হওয়ার নীতি রয়েছে। কিন্তু বোমাং বংশে রাজপুত্র নন, রাজবংশের সবচেয়ে বয়োজ্যেষ্ঠ সদস্য বোমাং রাজবংশের রাজপদের উত্তরাধিকারী হয়ে থাকেন। ষষ্ঠ বোমাং রাজা থেকে সবচেয়ে বয়োজ্যেষ্ঠ সদস্য রাজপদের অধিকারী হওয়ার ঐতিহ্য প্রবর্তিত হয়েছিল। কিন্তু ১৪তম বোমাং রাজা মং শৈ প্রু চৌধুরীর সময় কিছুটা ব্যতিক্রম হয়েছিল। তিনি অং শৈ প্রু চৌধুরীর চেয়ে বয়সে এক দিন কম ছিলেন। ১৩তম বোমাং রাজা পর্যন্ত প্রজা ও রাজপরিবার রাজপদে রাজা হিসেবে অভিষেক বা অধিষ্ঠিত করে সরকারের স্বীকৃতি নেওয়ার ঐতিহ্য প্রচলিত ছিল। কিন্তু ১৪তম বোমাং রাজা মং শৈ প্রু চৌধুরীর সময় রাজপদের জন্য দুজন প্রতিদ্বন্দ্বী (মং শৈ প্রু এবং অং শৈ প্রু) থাকায় রাজা হিসেবে সরকার থেকে নিয়োগ দেওয়ার পর প্রথম অভিষেক অনুষ্ঠান আয়োজনের রীতি প্রচলন হয়েছে। ১৯৯৮ সালে মং শৈ প্রু চৌধুরীর মৃত্যুর পর সরকার অং শৈ প্রু চৌধুরীকে তাঁর স্বাধীনতা-বিরোধিতার কারণে রাজা না করে ১৩তম বোমাং রাজা ক্য জ সাইন প্রুর পুত্র বয়োকনিষ্ঠ ক্যসাইন প্রু চৌধুরীকে রাজা করতে চান। কিন্তু এর বিরুদ্ধে অং শৈ প্রু সুপ্রিম কোর্টে যান এবং নিজের বয়োজ্যেষ্ঠতার জোরে নিয়মানুযায়ী রাজা হওয়ার অধিকারের পক্ষে রায় পান। অবশেষে ১৯৯৮ সালের ১৯ নভেম্বর তিনি ১৫ তম বোমাং রাজা হিসেবে অভিষিক্ত হন।
লেবিয়া মেজরা
লেবিয়া মেজরা (Labia majora) যা বহিস্থ যোনিওষ্ঠ, ও বৃহদোষ্ঠ নামে পরিচিত। ইংরেজি লেবিয়া মেজরা শব্দটি মূলত বহুবচন, এটি এক বচনে লেবিয়াম মেজাস (Labium majus)। লেবিয়া মেজরা হচ্ছে ক্লেফট অফ ভেনাসের পার্শ্বীয় সীমা সংলগ্ন, উপরে মন্স পিউবিস থেকে নিচে পেরিনিয়াম পর্যন্ত বিস্তৃত দুটি মাংশল অক্ষীয় কিউটেনিওয়াস ভাঁজ। সে সকল অঙ্গ-প্রত্যঙ্গ নিয়ে লেবিয়া মেজরা গঠিত তার মধ্যে আছে: লেবিয়া মাইনরা, ইন্টারলেবিয়াল সালসি, ক্লিটোরাল হুড, ক্লিটোরাল গ্ল্যান্স, ফ্রেনুলাম ক্লিটোরিডিস, হার্ট'স লাইন এবং ভালভাল ভেস্টিবিউল। আর এই অংশগুলো নিয়েই ইউরেথ্রা ও যোনির বহিঃস্থ অংশ (প্রবেশমুখ) গঠিত।
প্রতিটি লেবিয়া মেজরার দুইটি অংশ রয়েছে। একটি হচ্ছে বহিঃস্থ অংশ, যা রঙিন, এবং চুল বিশিষ্ট; এবং অন্যটি ভেতরের অংশ, যা কোমল ও সেবাসিওয়াস ফলিকল সমৃদ্ধ।
এই দুটির মধ্যস্থিত অংশে যথেষ্ট পরিমাণ অ্যারিওলার কলা, মেদ, কলা বিন্যাসকারী স্ক্রোটামের ডার্টোস টিউনিক, অন্যান্য ভেসেল, স্নায়ু, এবং গ্রন্থি বিদ্যমান।
বহিঃসংযোগ
Schamlippe
সৈয়দ হাশিম রাজা
সৈয়দ হাশিম রাজা একজন পাকিস্তানি বেসামরিক কর্মচারী এবং পূর্ব পাকিস্তানের প্রাক্তন গভর্নর ছিলেন।
প্রাথমিক ও শিক্ষা জীবন
সৈয়দ হাশিম রাজা ব্রিটিশ ভারতের উত্তর প্রদেশের উন্নাওতে ১৬ ফেব্রুয়ারি ১৯১০ সালে জন্মগ্রহণ করেন।
১৯৩৩ সালে তিনি লখনউ বিশ্ববিদ্যালয় থেকে রাষ্ট্রবিজ্ঞানে স্নাতকোত্তর ডিগ্রি অর্জন করেন। তারপরে তিনি আরও পড়াশুনার জন্য ইংল্যান্ডের অক্সফোর্ড বিশ্ববিদ্যালয়ে চলে যান।
পেশা
সৈয়দ হাশিম রাজা ১৯৩৪ সালে ব্রিটিশ ভারতের সিভিল সার্ভিসে যোগ দেন। ১৯৩৩ থেকে ১৯৯৯ সাল পর্যন্ত তিনি সহকারী কালেক্টর ও ম্যাজিস্ট্রেট ছিলেন। তিনি ১৯৪৩ থেকে ১৯৩৯ সাল পর্যন্ত লারকানা ও থারপাড়ার জেলা প্রশাসকের দায়িত্ব পালন করেন। ১৯৪৬ থেকে ১৯৪৭ সাল পর্যন্ত তিনি স্বরাষ্ট্র ও জেনারেল বিভাগের উপসচিব হিসাবে দায়িত্ব পালন করেন। তিনি প্রাদেশিক প্রেস উপদেষ্টা, সিন্ধুর গভর্নরের সচিব সহ অসংখ্য পদে অধিষ্ঠিত ছিলেন।
১৯৪৮ থেকে ১৯৫১ সাল পর্যন্ত তিনি তৎকালীন পাকিস্তানের ফেডারেল রাজধানী করাচির প্রথম প্রশাসক ছিলেন। পাকিস্তানের প্রতিষ্ঠাতা মুহাম্মদ আলী জিন্নাহ ১৯৪৮ সালের ১১ সেপ্টেম্বর করাচিতে মারা গেলে প্রকৃত পক্ষে তিনি প্রশাসকের পদে দায়িত্ব পালন করছিলেন। তিনি ছিলেন জিন্নাহর অন্যতম ঘনিষ্ঠ সহযোগী। ১৯৫১ থেকে ১৯৫৩ সাল পর্যন্ত তিনি সিন্ধু প্রশাসনের বিভিন্ন দায়িত্ব পালন করেন। ১ জুলাই ১৯৬১ সাল থেকে ৫ আগস্ট ১৯৬১ সালে তিনি পূর্ব পাকিস্তানের ভারপ্রাপ্ত গভর্নর ছিলেন ।
মৃত্যু এবং উত্তরাধিকার
সৈয়দ হাশিম রাজা দীর্ঘদিন অসুস্থতার পর কিডনি বিকল হওয়ায় ৩০ সেপ্টেম্বর ২০০৩ সালে পাকিস্তানের করাচিতে ৯২ বছর বয়সে মারা যান। সালমা রাজার সাথে তার বিয়ে হয়েছিল। তার দুই কন্যা এবং দুই পুত্র, ন্যাশনাল ব্যাঙ্ক অফ পাকিস্তানের প্রাক্তন প্রেসিডেন্ট সৈয়দ আলী রাজা এবং পাকিস্তানের স্টেট ব্যাঙ্কের প্রাক্তন গভর্নর সৈয়দ সেলিম রাজা ।
শেনচেন পাও'আন আন্তর্জাতিক বিমানবন্দর
শেনচেন পাও'আন আন্তর্জাতিক বিমানবন্দর হল কুয়াংতুং প্রদেশের শেনচেন শহরে পরিষেবা প্রদানকারী বিমানবন্দর। এটি পাও'আন জেলার হুয়াংথিয়েন ও ফুইউং গ্রামের কাছে পার্ল নদীর পূর্ব তীরে ও শহরের কেন্দ্র থেকে ৩২ কিমি (২০ মাইল) উত্তর-পশ্চিমে অবস্থিত। এটি শেনচেন এয়ারলাইন্স ও শেনচেন তুংহাই এয়ারলাইন্স এবং পণ্য পরিবহনকারী বিমানসংস্থা এসএফ এয়ারলাইন্সের জন্য একটি কেন্দ্র, এবং চায়না সাউদার্ন এয়ারলাইন্স ও হাইনান এয়ারলাইন্সের জন্য একটি ফোকাস শহর। বিমানবন্দরটি ইউপিএস এয়ারলাইন্সের জন্য এশিয়ান-প্যাসিফিক কার্গো হাব হিসেবেও কাজ করে। দ্বিতীয় রানওয়ে ২০১১ সালে সম্পূর্ণ ও খোলা হয় এবং ২০১৩ সালে খোলা একটি নতুন টার্মিনাল সহ বিমানবন্দরটি বড় সম্প্রসারণের মধ্য দিয়ে যাচ্ছে।
এটি হংকং আন্তর্জাতিক বিমানবন্দর ও গুয়াংজু বাইয়ুন আন্তর্জাতিক বিমানবন্দরের পাশাপাশি পার্ল রিভার ব-দ্বীপে পরিষেবা পরিবেশনকারী তিনটি বৃহত্তম বিমানবন্দর কেন্দ্রের মধ্যে একটি। বিমানবন্দরটি থেকে হংকং আন্তর্জাতিক বিমানবন্দরে সরাসরি ফেরি রুটও রয়েছে, যেখানে যাত্রীরা অভিবাসন ও কাস্টম পরীক্ষা ছাড়াই ট্রানজিট করতে পারে, যা দুটি উড়ানের মধ্যেকার ট্রানজিটের মতো।
ইতিহাস
বিমানবন্দরটি ১৯৯১ সালের ১২ই অক্টোবর খোলা হয়েছিল। এটি ১০.৮ বর্গকিমি (২,৭০০একর) এলাকা জুড়ে রয়েছে। এর প্রথম রানওয়েটি ৩৪০০ মিটার লম্বা ও ৪৫ মিটার চওড়া, এবং এটির অ্যাপ্রোনটিতে বিমান দাঁড়ানোর ৫৩ টি স্থান রয়েছে। চীনের সিভিল এভিয়েশন অ্যাডমিনিস্ট্রেশন অনুসারে, ২০১৮ সালে শেনচেন বিমানবন্দরটি ৪,৯৩,৪৮,৯৫০ জন যাত্রী পরিচালনা করেছে, যা এটিকে মূল ভূখণ্ডের চীনের পঞ্চম ব্যস্ততম বিমানবন্দরে পরিণত করেছে। বিমানবন্দরটি ২০১৮ সালে ১২,১৮,৫০২.২ টন পণ্য নথিভুক্ত করার মাধ্যমে পণ্য পরিবহনে ক্ষেত্রে চীনের ৪র্থ ব্যস্ততম ও বিশ্বের ২৪তম ব্যস্ত বিমানবন্দর ছিল। যাত্রী চলাচলের পরিপ্রেক্ষিতে, ২০১৮ সালে শেনচেন বিমানবন্দরটি চীনের ৫তম ব্যস্ত বিমানবন্দর ছিল।
এয়ার চায়না ২০১৬ সালের ২১শে মে শেনচেন থেকে জার্মানির ফ্রাঙ্কফুর্ট বিমানবন্দরে প্রথম আন্তঃমহাদেশীয় বিমান রুট চালু করে।
মারভি মেমন
মারভি মেমন (জন্ম ২১ জুলাই, ১৯৭২) হলেন একজন পাকিস্তানি রাজনীতিবিদ যিনি সম্প্রতি ২০১৫ সালের ফেব্রুয়ারি থেকে ২০১৮ সালের জুন পর্যন্ত বেনজির ইনকাম সাপোর্ট প্রোগ্রামের সভাপতির দায়িত্ব পালন করেছেন। তিনি ২০০৮ সালের মার্চ থেকে ২০১১ সালের জুন এবং পুনরায় ২০১৩ সালের জুন থেকে ২০১৮ সালের মে পর্যন্ত পাকিস্তানের জাতীয় পরিষদের সদস্য ছিলেন।
প্রাথমিক ও শিক্ষাজীবন
মারভি মেমন ১৯৭২ সালের জুলাই মাসে পাকিস্তানের করাচিতে জন্মগ্রহণ করেছিলেন। তিনি নিসার মেমনের কন্যা।
মেমন করাচি, কুয়েত সিটি এবং প্যারিসে পড়াশোনা করেছিলেন। তারপর তিনি লন্ডন স্কুল অব ইকোনমিক্সে ভর্তি হয়েছিলেন এবং সেখান থেকে ১৯৯৩ সালে আন্তর্জাতিক সম্পর্কে বিএসসি সম্মান পাস করেছিলেন।
পেশাদার কর্মজীবন
রাজনীতিতে যোগ দেওয়ার আগে মারভি মেমন ডন, নিউজলাইন, পাকিস্তান ইনস্টিটিউট অব ইন্টারন্যাশনাল অ্যাফেয়ার্স, প্রকৃতি সংরক্ষণের জন্য আন্তর্জাতিক ইউনিয়ন এবং ইসলামাবাদের মার্কিন দূতাবাসে শিক্ষানবিশ হিসাবে কাজ করেছিলেন।
লন্ডন স্কুল অফ ইকোনমিক্স থেকে স্নাতক পাস করার পরে তিনি সিটি ব্যাংকে বিপণন ও গুণমান ব্যবস্থাপনায় কাজ করেছিলেন।
রাজনৈতিক জীবন
মারভি মেমন পাকিস্তানের বিনিয়োগ বোর্ডের উপদেষ্টা হিসাবে তার রাজনৈতিক জীবন শুরু করেছিলেন। এতে তার প্রাথমিক কাজ ছিল পাকিস্তানের লাভজনক খাত বিপণনে কৌশল মন্ত্রণালয়কে পরামর্শ প্রদান করা। তিনি ২০০৭ সালে পাকিস্তান মুসলিম লীগ (কিউ) (পিএমএল-কিউ)-এ যোগ দিয়েছিলেন এবং ২০০৮ সালের সাধারণ নির্বাচনে পাকিস্তানের জাতীয় পরিষদে পাঞ্জাবের নারীদের জন্য সংরক্ষিত একটি আসনে নির্বাচিত হয়েছিলেন।
নীলিমা সেন
নীলিমা সেন (১৯২৮–১৯৯৬) ছিলেন একজন বিশিষ্ট রবীন্দ্রসংগীত শিল্পী।
প্রথম জীবন
১৯২৮ সালের ২৮ এপ্রিল ব্রিটিশ ভারতের বেঙ্গল প্রেসিডেন্সির কলকাতা শহরে (অধুনা ভারতীয় প্রজাতন্ত্রের পশ্চিমবঙ্গ রাজ্যের রাজধানী) নীলিমা গুপ্তের জন্ম হয়। তার যখন ছয় বছর বয়স তখন তার পিতামাতা শান্তিনিকেতনে চলে আসেন। সেখানেই তার শিক্ষাজীবনের শুরু। শান্তিনিকেতন থেকে তিনি শাস্ত্রীয় সংগীত ও রবীন্দ্রসংগীতে ডিপ্লোমা পাঠক্রম সম্পূর্ণ করেন। তারপর বিশ্বভারতী বিশ্ববিদ্যালয় থেকে স্নাতক হন। রবীন্দ্রনাথ ঠাকুরের সামনে অভিনয়ের সুযোগ একবার তিনি পেয়েছিলেন। কিন্তু সেই নাটকটি মঞ্চায়িত না হওয়ায় সেই সুযোগ ভেস্তে যায়। শান্তিনিকেতনে তিনি মহাত্মা গান্ধী, সুভাষচন্দ্র বসু প্রমুখের সামনে গান গাওয়ার সুযোগ পেয়েছিলেন। তার সংগীতগুরু ছিলেন শৈলজারঞ্জন মজুমদার।
অল ইন্ডিয়া রেডিওতে গান গাওয়া শুরু করার পরই তিনি ১৬ বছর বয়সে প্রথম রেকর্ড প্রকাশ করেন। সেই রেকর্ডটি বেশ জনপ্রিয় হয়। ১৯৫০ সালে তিনি ড. অমিয়কুমার সেনকে বিবাহ করে শান্তিনিকেতনের স্থায়ী বাসিন্দা হয়ে যান। তাদের কন্যা নীলাঞ্জনাও একজন সংগীতশিল্পী। নীলিমা সেন তার স্বামীর সঙ্গে মার্কিন যুক্তরাষ্ট্র ভ্রমণ করেছিলেন এবং বিবিসির বিভিন্ন কেন্দ্রে গান গেয়েছিলেন। প্রসাদ সেনের সঙ্গে তিনি ‘সুরঙ্গমা’ নামে একটি সংগীত বিদ্যালয় স্থাপন করেছিলেন এবং পরবর্তীকালে বিশ্বভারতীর সংগীত ভবনে শিক্ষিকা হিসেবে যোগ দিয়েছিলেন। কয়েক বছরের জন্য তিনি বর্ধমান বিশ্ববিদ্যালয়েও গান শেখান। তিনি সংগীত ভবনের অধ্যক্ষা হয়েছিলেন এবং সেই পদে থাকাকালীনই অবসর নেন। শিক্ষিকা হিসেবে তিনি তিনি তাসের দেশ, মায়ার খেলা (সুচিত্রা মিত্রের সঙ্গে), শেষরক্ষা (সুপ্রিয় ঠাকুরের সঙ্গে) নৃত্যনাট্যগুলিতে অংশ নেন। বিশ্বভারতীয় উদ্যোগে এগুলি কলকাতার রবীন্দ্রসদন ও নিউ এম্পায়ারে মঞ্চায়িত হয়েছিল। তার গলার স্বাভাবিক করুণ স্বরে "ও চাঁদ, চোখের জলের লাগল জোয়ার", "আহা, তোমার সঙ্গে প্রাণের খেলা", "বজাও রে মোহনবাঁশি", "তবু মনে রেখো" গানগুলি বিখ্যাত হয়।
নীলিমা সেন সারা ভারত, বাংলাদেশ, যুক্তরাজ্য, মার্কিন যুক্তরাষ্ট্র, মায়ানমার ও মালয়েশিয়ায় অনুষ্ঠান করেছেন। তার ছাত্রছাত্রীদের মধ্যে স্বস্তিকা মুখোপাধ্যায়, লিলি ইসলাম, বাসবী দত্ত, রেজওয়ানা চৌধুরী বন্যা, রীতা ঘোষ, প্রমিতা মল্লিক, জয়ন্তী পুরকায়স্থ, সোমা রায়, অদিতি মহসিন প্রমুখ উল্লেখযোগ্য।
অ্যালিস ব্র্যাডি
অ্যালিস ব্র্যাডি (জন্ম ম্যারি রোজ ব্র্যাডি; ২ নভেম্বর ১৮৯২ - ২৮ অক্টোবর ১৯৩৯) ছিলেন একজন মার্কিন অভিনেত্রী। তিনি নির্বাক চলচ্চিত্র যুগে তার অভিনয় জীবন শুরু করেন এবং সবাক চলচ্চিত্রেও অভিনয় চালিয়ে যান। তিনি মাই ম্যান গডফ্রি (১৯৩৬) ও ইন ওল্ড শিকাগো (১৯৩৭) চলচ্চিত্রে অভিনয়ের জন্য দুইবার শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন ও দ্বিতীয় চলচ্চিত্রের জন্য এই পুরস্কার অর্জন করেন।
প্রারম্ভিক জীবন
ব্র্যাডি ১৮৯২ সালের ২রা নভেম্বর নিউ ইয়র্ক সিটিতে জন্মগ্রহণ করেন। তার পিতা উইলিয়াম এ. ব্র্যাডি ছিলেন মঞ্চ প্রযোজক। তার মাতা রোজ ম্যারি রেনে তার জন্মের চার বছর পর ১৮৯৬ সালে মৃত্যুবরণ করেন। তার সৎ মা গ্রেস জর্জ (১৮৭৯-১৯৬১) অভিনেত্রী ছিলেন। তার উইলিয়াম এ. ব্র্যাডি জুনিয়র নামে এক বৈমাত্রেয় ভাই ছিল।
তিনি নিউ জার্সির ম্যাডিসনের একটি কনভেন্ট স্কুলে পড়াশোনা করেন এবং পরে নিউ ইংল্যান্ড কনজারভেটরি অব মিউজিকে পড়াশোনা করেন। ম্যাডিসন শৈশবে তার অভিনেত্রী হওয়ার আগ্রহ জন্মে। তিনি ১৪ বছর বয়সে মঞ্চে কাজ শুরু করেন। ১৯১১ সালে ১৮ বছর বয়সে দ্য বলকান প্রিন্সেস নাটকের মধ্য দিয়ে ব্রডওয়ে মঞ্চে প্রথম কাজের সুযোগ পান, এই নাটকে তার পিতাও জড়িত ছিলেন।
কর্মজীবন
১৯১১ সালে ১৮ বছর বয়সে দ্য বলকান প্রিন্সেস নাটকের মধ্য দিয়ে ব্র্যাডি পেশাদার অভিনয় শুরু করেন। ১৯১২ সালে ব্র্যাডি শিকাগোর ম্যাকভিকার্স থিয়েটারে পি. জি. উডহাউজের উপন্যাস আ জেন্টলম্যান অব লেইজার অবলম্বনে উডহাউজ ও জন স্টেপলটনের চিত্রনাট্যে জন ব্যারিমোরের সাথে আ থিফ ফর আ নাইট মঞ্চনাটকে অভিনয় করেন।
ব্র্যাডির পিতা ১৯১৩ সালে তার ওয়ার্ল্ড ফিল্ম কোম্পানি নিয়ে চলচ্চিত্র নির্মাণ ও পরিবেশনার সাথে সম্পৃক্ত হন। ব্র্যাডিও তাকে অনুসরণ করে চলচ্চিত্রে যোগ দেন। তিনি ১৯১৪ নির্বাক চলচ্চিত্র অ্যাজ ইয়ে সো দিয়ে তার চলচ্চিত্র অভিনয় জীবন শুরু করেন। পরবর্তী ১০ বছরে তিনি ৫৩টি চলচ্চিত্রে অভিনয় করেন। এই সময়ে তিনি দ্য গিল্ডেড কেজ (১৯১৪), লা বোহিমি (১৯৬), বেটসি রস (১৯১৭), ও ওম্যান অ্যান্ড ওয়াইফ (১৯১৮) চলচ্চিত্রে অভিনয় করে।
১৯১৮ সালে তিনি ব্রডওয়ে মঞ্চে ফিরে যান এবং তার অভিনীত ফরেভার আফটার নাটকটি সফলতা লাভ করেন। এরপর তিনি জ্যান্ডার দ্য গ্রেট (১৯২৩), ওল্ড মামা (১৯২৫), দ্য ব্রিজ অব দ্য ল্যাম্ব (১৯২৬) নাটকে অভিনয় করে ব্যাপক সফলতা অর্জন করেন। ১৯৩১ সালে তিনি ইউজিন ওনিলের মোর্নিং বিকামস ইলেক্ট্রা নাটকের উদ্বোধনী মঞ্চায়নে অভিনয় করেন। পরের বছর তিনি মাদমোয়াজেল (১৯৩২) নাটকে অভিনয় করেন।
১৯৩৩ সালে তিনি হলিউডে পাড়ি জমান এবং মেট্রো-গোল্ডউইন-মেয়ারের হোয়েন লেডিজ মিট চলচ্চিত্রে অভিনয় করেন। এটি তার অভিনীত সবাক চলচ্চিত্র। এরপর তিনি মৃত্যুর পূর্ব পর্যন্ত ৭ বছরে আরও ২৫টি চলচ্চিত্রে অভিনয় করেন। এই সময়ে তিনি মাই ম্যান গডফ্রি (১৯৩৬) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। পরের বছর তিনি ইন ওল্ড শিকাগো (১৯৩৭) চলচ্চিত্রে ক্যাথরিন ওলিয়ারির কাল্পনিক সংস্করণ মিসেস মলি ওলিয়ারি চরিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের অর্জন করেন। তার অভিনীত সর্বশেষ চলচ্চিত্র ছিল ইয়াং মিস্টার লিংকন (১৯৩৯)।
ব্যক্তিগত জীবন ও মৃত্যু
ব্র্যাডি ১৯১৯ সালে অভিনেতা জেমস ক্রেনের সাথে বিবাহবন্ধনে আবদ্ধ হন। ১৯২২ সালে তাদের বিবাহবিচ্ছেদ ঘটে। তারা একত্রে তিনটি নির্বাক চলচ্চিত্রে অভিনয় করেন, সেগুলো হল হিজ ব্রাইডাল নাইট (১৯১৯), সিনার্স (১৯২০), এবং আ ডার্ক ল্যানটার্ন (১৯২০)। তাদের ডোনাল্ড নামে এক সন্তান ছিল।
ব্র্যাডি ক্যানসারে আক্রান্ত হয়ে ১৯৩৯ সালের ২৮শে অক্টোবর তার ৪৭তম জন্মদিনের পাঁচদিন আগে মৃত্যুবরণ করেন।
৫ম মেরিল-প্রথম আলো পুরস্কার
৫ম মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক পুরস্কারের পঞ্চম আয়োজন। ২০০২ সালের চলচ্চিত্র, টেলিভিশন ও সঙ্গীতে অবদানের জন্য এই পুরস্কার প্রদান করা হয়। ২০০৩ সালে আয়োজিত এই অনুষ্ঠানটি উপস্থাপনা করেন আনিসুল হক।
এই আয়োজনে ১৬টি বিভাগে পুরস্কার প্রদান করা হয়। পাঠক জরিপের ১১টি বিভাগে ৪টি করে মনোনয়ন দেওয়া হয় এবং পাঠকের ভোটে সেরাদের নির্বাচন করা হয়। সমালোচকদের বিচারে ৪টি বিভাগে পুরস্কার প্রদান করা হয়।
চলচ্চিত্র নির্মাতা ও অভিনেতা সুভাষ দত্তকে আজীবন সম্মাননা পুরস্কার প্রদান করা হয়।
বিজয়ী ও মনোনীতদের তালিকা
থাম্ব|120px|[[সেরা টিভি অভিনেতা বিভাগে মেরিল-প্রথম আলো পুরস্কার|সেরা টিভি অভিনেতা বিভাগে বিজয়ী জাহিদ হাসান]] থাম্ব|120px|[[সেরা গায়ক বিভাগে মেরিল-প্রথম আলো পুরস্কার|সেরা গায়ক বিভাগে বিজয়ী আসিফ আকবর]] থাম্ব|120px|সেরা নারী মডেল বিভাগে বিজয়ী [[মোজেজা আশরাফ মোনালিসা|মোনালিসা]] থাম্ব|120px|[[মেরিল-প্রথম আলো আজীবন সম্মাননা পুরস্কার|আজীবন সম্মাননা পুরস্কার গ্রহীতা সুভাষ দত্ত]]
নিচে বিজয়ী ও মনোনীতদের তালিকা দেওয়া হল। বিজয়ীদের নাম গাঢ় বর্ণে তালিকাভুক্ত করা হয়েছে।
কোপা আমেরিকা
কোপা আমেরিকা (Copa América, আমেরিকা কাপ) অথবা কনমেবল কোপা আমেরিকা (কনমেবল আমেরিকা কাপ) (এছাড়াও স্পেনীয় ভাষায় কাম্পেওনাতো সুদামেরিকানো দে ফুতবল (Campeonato Sudamericano de Fútbol) এবং পর্তুগিজ ভাষায় কোপা সুল-আমেরিকানা দে ফুতেবল (Copa Sul-Americana de Futebol) নামে পরিচিত) হচ্ছে একটি ফুটবল প্রতিযোগিতা, যেখানে দক্ষিণ আমেরিকার ফুটবল অ্যাসোসিয়েশনের (কনমেবল) সদস্যপ্রাপ্ত পুরুষদের জাতীয় ফুটবল দলগুলো প্রতিযোগিতা করে। এই প্রতিযোগিতায় বিজয়ী দল দক্ষিণ আমেরিকার চ্যাম্পিয়নের খেতাব অর্জন করে। এই প্রতিযোগিতাটি ১৯১৬ সালে সর্বপ্রথম অনুষ্ঠিত হয়। এটি মূলত দক্ষিণ আমেরিকান চ্যাম্পিয়নশিপ নামে পরিচিত ছিল, অতঃপর ১৯৭৫ সালে বর্তমান নামে পরিবর্তন করা হয়েছে। এটি বর্তমানে চলমান প্রাচীনতম আন্তর্জাতিক ফুটবল প্রতিযোগিতার পাশাপাশি বিশ্বের তৃতীয় সর্বাধিক দেখা ফুটবল প্রতিযোগিতা। ১৯৯০-এর দশকের পর থেকে উত্তর আমেরিকা এবং এশিয়ার দলগুলোকেও এই প্রতিযোগিতায় অংশগ্রহণের জন্য আমন্ত্রণ জানানো হয়।
১৯৯৩ সাল থেকে এই প্রতিযোগিতায় সাধারণত ১২টি দল অংশগ্রহণ করে — কনমেবল থেকে ১০টি দল এবং অন্যান্য কনফেডারেশন থেকে অতিরিক্ত ২টি দল। মেক্সিকো ১৯৯৩ থেকে ২০১৬ সাল পর্যন্ত প্রতিটি আসরে অংশগ্রহণ করেছে, ১৯৯৯ সাল (উক্ত আসরে এএফসি হতে জাপান অংশগ্রহণ করেছিল) এবং ২০১৯ সাল ব্যতীত (উক্ত  আসরে এএফসি হতে জাপান এবং কাতার অংশগ্রহণ করেছিল) কনকাকাফ থেকে একটি অতিরিক্ত দল অংশগ্রহণ করেছিল। এই প্রতিযোগিতার ২০১৬ সালের আসরটি কোপা আমেরিকার ১০০তম বছর পূর্তি উৎযাপন করেছিল, যা কোপা আমেরিকা সেন্সেনারিও নামে পরিচিত; উক্ত আসরে কনমেবল থেকে ১০টি দল ছাড়াও কনকাকাফের ৬টি দল অংশগ্রহণ করেছিল। মেক্সিকোর দুই বার রানার-আপ হওয়া এই প্রতিযোগিতায় কনমেবল বহির্ভূত দলের জন্য সবচেয়ে বড় সাফল্য।
১৯১৬ সালে এই প্রতিযোগিতার উদ্বোধনী আসরের পর থেকে এপর্যন্ত ৪৭টি আসরে সর্বমোট ৮টি জাতীয় দল শিরোপা জয়লাভ করেছে। উরুগুয়ে এবং আর্জেন্টিনা হচ্ছে এই প্রতিযোগিতার সবচেয়ে সফল দল, যারা এপর্যন্ত ১৫টি করে শিরোপা জয়লাভ করেছে; পরবর্তী অবস্থানে রয়েছে ব্রাজিল, যারা ৯টি শিরোপা জয়লাভ করেছে। এছাড়াও প্যারাগুয়ে, চিলি ও পেরু ২টি করে এবং কলম্বিয়া ও বলিভিয়া ১টি করে শিরোপা জয়লাভ করেছে। আজ পর্যন্ত, আর্জেন্টিনা এই প্রতিযোগিতার ইতিহাসে একমাত্র দল হিসেবে টানা তিনবার শিরোপা জয়লাভ করেছে; আর্জেন্টিনা ১৯৪৫ এবং ১৯৪৬ সালে টানা দুইবার শিরোপা জয়লাভ করার পর পুনরায় ১৯৪৭ সালে শিরোপা জয়লাভ করতে সক্ষম হয়েছিল। অন্যদিকে, আর্জেন্টিনা (যারা ১৯১৬ সালের উদ্বোধনী আসর আয়োজন করেছিল) সর্বাধিক বার (৯ বার) এই প্রতিযোগিতা আয়োজন করেছে। মার্কিন যুক্তরাষ্ট্র একমাত্র কনমেবল বহির্ভূত দেশ হিসেবে এই প্রতিযোগিতা আয়োজন করেছে, যারা ২০১৬ সালে কোপা আমেরিকার ১০০তম বছর পূর্তি উৎযাপন করা কোপা আমেরিকা সেন্সেনারিও আয়োজন করেছে। তিন বার (১৯৭৫, ১৯৭৯ এবং ১৯৮৩ সালে) দক্ষিণ আমেরিকার একাধিক দেশ একত্রে এই প্রতিযোগিতা আয়োজন করেছে।
সর্বশেষ আসরটি ২০২১ সালে ব্রাজিলে অনুষ্ঠিত হয়েছে; রিউ দি জানেইরুর মারাকানা স্টেডিয়ামে আয়োজিত ফাইনাল ম্যাচে আর্জেন্টিনা ব্রাজিলকে ১–০ গোলের ব্যবধানে পরাজিত করে ১৯৯৩ সালের পর প্রথম, এই প্রতিযোগিতার ইতিহাসে পঞ্চদশতম বারের মতো শিরোপা জয়লাভ করেছে।
সূচনা
দক্ষিণ আমেরিকায় প্রথম ফুটবল দল হিসেবে লিমা ক্রিকেট অ্যান্ড ফুটবল ক্লাব ১৮৫৯ সালে পেরুতে প্রতিষ্ঠিত হয় এবং ১৮৯৩ সালে আর্জেন্টিনীয় ফুটবল অ্যাসোসিয়েশন প্রতিষ্ঠিত হয়েছে। ২০শ শতাব্দীর প্রথম দিকে ফুটবলের জনপ্রিয়তা বৃদ্ধি পেয়েছিল এবং মহাদেশের জাতীয় দলগুলোর মধ্যে অনুষ্ঠিত প্রথম আন্তর্জাতিক প্রতিযোগিতা ১৯১০ সালে অনুষ্ঠিত হয়েছে, উক্ত সময়ে আর্জেন্টিনা মে বিপ্লবের শতবর্ষ স্মরণে একটি প্রতিযোগিতা আয়োজন করেছিল। উক্ত প্রতিযোগিতায় চিলি এবং উরুগুয়ে অংশগ্রহণ করলেও কনমেবল উক্ত আসরকে আনুষ্ঠানিক আসর হিসেবে ঘোষণা করেনি। একইভাবে, স্বাধীনতার শতবর্ষ উদ্‌যাপনের জন্য আর্জেন্টিনা ১৯১৬ সালের ২ থেকে ১৭ই জুলাইয়ের মধ্যে একটি প্রতিযোগিতা আয়োজন করেছিল, যেখানে আর্জেন্টিনা, চিলি, উরুগুয়ে এবং ব্রাজিল অংশগ্রহণ করেছিল। এই তথাকথিত কাম্পেওনাতো সুদামেরিকানো দে ফুতবল বর্তমানে কোপা আমেরিকা নামে পরিচিত প্রতিযোগিতার প্রথম আসরে হবে; আভেয়ানেদার এস্তাদিও রেসিং ক্লাবে অনুষ্ঠিত শেষ ম্যাচে স্বাগতিক আর্জেন্টিনার সাথে ০–০ গোলে ড্র করার পর উরুগুয়ে এই প্রতিযোগিতার প্রথম আসরের চ্যাম্পিয়ন হয়েছে।
জিনি চুও
জিনি চুও (জন্ম ২০ জানুয়ারী ১৯৮৬) একজন তাইওয়ানি গায়ক এবং অভিনেত্রী।
কোপা আমেরিকা
বিশৃঙ্খলা
১৯৪১ সালে সান্তিয়াগো প্রতিষ্ঠার ৪০০ বছর পূর্তি উদ্‌যাপনে চিলি উক্ত বছরের আসরের আয়োজন করেছিল, যার জন্য নবনির্মিত এস্তাদিও নাসিওনালের ধারণক্ষমতা ৩০,০০০ থেকে ৭০,০০০ জন দর্শকে সম্প্রসারিত করা হয়েছিল। দলের বড় বিনিয়োগ এবং প্রাথমিক সাফল্য সত্ত্বেও, চিলির ফাইনালে পূর্ববর্তী আসরের চ্যাম্পিয়ন আর্জেন্টিনার কাছে পরাজিত হয়েছিল। উরুগুয়ে ১৯৪২ সালের আসরটি আয়োজন করেছিল এবং তার শিরোপা জয়লাভ করেছিল। চিলি ১৯৪৫ সালে পুনরায় দক্ষিণ আমেরিকান চ্যাম্পিয়নশিপের আসর আয়োজন করেছিল, যেখানে তারা আর্জেন্টিনাকে হারিয়ে শিরোপা জয়লাভের বেশ কাছাকাছি ছিল; তবে শেষ ম্যাচে ব্রাজিলের কাছে পরাজিত হওয়ার ফলে সেই সম্ভাবনা শেষ হয়ে যায় এবং আর্জেন্টিনা পুনরায় চিলির মাটিতে শিরোপা জয়লাভ করেছিল।
পরবর্তীতে এই প্রতিযোগিতাটি একটি বড় বিঘ্নের মধ্য দিয়ে অতিক্রম করেছিল, যার মধ্যে এর আসর নিয়মিতভাবে অনুষ্ঠিত হয়নি এবং বেশ কয়েকটি আসর অনানুষ্ঠানিক হিসেবে বিবেচিত হয়েছিল; তবে পরবর্তীতে কনমেবল উক্ত আসরগুলোকে আনুষ্ঠানিক আসরের মর্যাদা প্রদান করেছে। উদাহরণস্বরূপ, আর্জেন্টিনা প্রথম দল হিসেবে ১৯৪৫, ১৯৪৬ এবং ১৯৪৭ সালের দক্ষিণ আমেরিকান চ্যাম্পিয়নশিপ জয়লাভ করে টানা তিনটি শিরোপা জয়লাভ। এই তিনটি বার্ষিক আসরের পর, প্রতিযোগিতাটি প্রতি দুই বছর, তিন বছর এমনকি চার বছর অন্তর অনুষ্ঠিত হয়েছিল। এমনকি ১৯৫৯ সালে দুটি আসর অনুষ্ঠিত হয়েছিল, যার মধ্যে একটি আর্জেন্টিনায় এবং অপরটি ইকুয়েডরে অনুষ্ঠিত হয়েছিল। এই সময়ের মধ্যে, কিছু জাতীয় দল দক্ষিণ আমেরিকান চ্যাম্পিয়নশিপের আসর আয়োজন সম্পর্কে উদাসীন ছিল। কেউ কেউ প্রতি বছর অংশ নেয়নি, অন্যরা কম দল পাঠিয়েছিল; ইকুয়েডরে অনুষ্ঠিত ১৯৫৯ সালের আসরে অংশগ্রহণের ব্রাজিল পেরনামবুকো রাজ্যের একটি দল পাঠিয়েছিল। ১৯৬৩ সালে বলিভিয়া প্রথমবারের মতো এই প্রতিযোগিতার শিরোপা জয়লাভ করেছিল, তবে ১৯৬৭ সালের আসরে প্রথম খেলায় প্রথম বারের মতো অংশগ্রহণকারী ভেনেজুয়েলার কাছে পরাজিত হয়েছিল। ১৯৫৯ সালে কোপা লিবের্তাদোরেস প্রতিষ্ঠা এই প্রতিযোগিতাটিকে তার অংশগ্রহণকারীদের দ্বারা দেখার পদ্ধতিকে প্রভাবিত করেছিল।
আট বছর বিরতির পর, এই প্রতিযোগিতাটি ১৯৭৫ সালে পুনরায় শুরু হয়েছিল এবং উক্ত আসর হতেই আনুষ্ঠানিকভাবে কোপা আমেরিকা নামটি ব্যবহার করা হচ্ছে। উক্ত সময়ে এই প্রতিযোগিতার কোন নির্দিষ্ট মাঠ ছিল না এবং প্রতিটি দেশে সারা বছর ধরে সকল ম্যাচ খেলা হতো। ৯টি দল গ্রুপ পর্বে অংশগ্রহণ করতো এবং পূর্ববর্তী আসরের চ্যাম্পিয়ন দল সরাসরি সেমি-ফাইনালে অংশগ্রহণ করতো। ১৯৮৭ সাল পর্যন্ত এই পদ্ধতি ব্যবহার করে প্রতি চার বছর অন্তর এই প্রতিযোগিতাটি আয়োজন করা হয়েছে।
নবরূপ
১৯৮৬ সালে, কনমেবল শুধুমাত্র একটি দেশে এই প্রতিযোগিতা আয়োজন এবং প্রতি বছর আয়োজন করার সিদ্ধান্ত গ্রহণ করেছিল। ১৯৮৭ সাল থেকে ২০০১ সাল পর্যন্ত কনমেবলের ১০টি দলের অংশগ্রহণে প্রতি দুই বছর অন্তর এই প্রতিযোগিতা আয়োজন করে। পূর্বের মতো গ্রুপে বিভক্ত হয়ে প্রথম পর্বে দলগুলো অংশগ্রহণ করেছিল, তবে চূড়ান্ত পর্বে একটি নতুন, চূড়ান্ত রাউন্ড রবিন গ্রুপ অথবা একটি একক নির্মূল পদ্ধতির মাধ্যমে চ্যাম্পিয়ন দল নির্ধারণ করা হতো। এই পুনর্নবীকরণ এই প্রতিযোগিতাটিকে ইউরোপ এবং উত্তর আমেরিকায় টেলিভিশন স্বত্বাধিকার পেতে সাহায্য করে। ১৯৮৭ কোপা আমেরিকা আয়োজনের মাধ্যমে ২৮ বছর পর আর্জেন্টিনা এই প্রতিযোগিতাটি আয়োজন করেছিল।
পূর্ববর্তী ফিফা বিশ্বকাপের চ্যাম্পিয়ন হওয়ার ফলে অন্যতম শক্তিশালী দল হিসেবে অংশগ্রহণ করা সত্ত্বেও হিসেবে প্রবেশ করে ঘরের মাঠে ম্যাচ এবং দিয়েগো মারাদোনার নেতৃত্বে বিশ্বকাপ বিজয়ীদের নিয়ে গঠিত দল থাকা সত্ত্বেও, আর্জেন্টিনা সেমি-ফাইনালে পূর্ববর্তী আসরের চ্যাম্পিয়ন উরুগুয়ের কাছে ১–০ গোলের ব্যবধানে পরাজিত হওয়ার ফলে চতুর্থ স্থান অধিকার করেছিল। উরুগুয়ে আশ্চর্যজনকভাবে শক্তিশালী চিলির দলকে পরাজিত করে শিরোপা জয়লাভ করেছিল, যারা গ্রুপ পর্বে শক্তিশালী ব্রাজিল দলকে ৪–০ গোলের ব্যবধানে পরাজিত করেছিল।
নিজের শেষে অনুষ্ঠিত ১৯৮৯ কোপা আমেরিকার শিরোপা জয়লাভ করার মাধ্যমে ১৯৭০ ফিফা বিশ্বকাপের পর ব্রাজিল তার প্রথম আনুষ্ঠানিক আন্তর্জাতিক শিরোপা ঘরে তুলতে সক্ষম হয়েছিল। পরবর্তী আসরে আর্জেন্টিনা চিলিতে অনুষ্ঠিত ১৯৯১ কোপা আমেরিকার শিরোপা জয়লাভ করার মাধ্যমে দীর্ঘ ৩২ বছর পর কোপা আমেরিকার শিরোপা ঘরে তুলতে সক্ষম হয়েছিল, যেখানে অসাধারণ ভূমিকা পালন করেছিলেন আর্জেন্টিনার তৎকালীন অধিনায়ক গাব্রিয়েল বাতিস্তুতা। ইকুয়েডরে ১৯৯৩ কোপা আমেরিকায় প্রথমবারের মতো বর্তমানে প্রচলিত পদ্ধতিতে এই প্রতিযোগিতাতি আয়োজন করা হয়েছে। সাধারণ ১০টি দলের সাথে, কনমেবল কনকাকাফ থেকে দুটি দেশকে (মেক্সিকো এবং মার্কিন যুক্তরাষ্ট্র) অংশগ্রহণের জন্য আমন্ত্রণ জানিয়েছিল।
উরুগুয়ে ১৯৯৫ সালে আয়োজক হিসেবে এই প্রতিযোগিতাটি জয়লাভ করতে সক্ষম হয়েছিল, যার মাধ্যমে উরুগুয়ের ফুটবলের পতনের সময় শেষ হয়েছি। ঘূর্ণায়মান স্বাগতিক নিয়মের বাস্তবায়নের সাথে সাথে কলম্বিয়া, প্যারাগুয়ে এবং ভেনেজুয়েলা প্রথমবারের মতো প্রতিযোগিতার আয়োজন করেছিল। ব্রাজিল ১৯৯৭ থেকে ২০০৭ সালের মধ্যে পাঁচটি মহাদেশীয় শিরোপার মধ্যে চারটিতে জয়লাভ করেছিল। প্রথমটি, ১৯৯৭ সালে লেওনার্দো, দেনিলসন এবং রোনালদোর গোলের সাথে স্বাগতিক দেশ বলিভিয়াকে ৩–১ গোলের ব্যবধানে পরাজিত করে জয়লাভ করেছিল, যা বলিভিয়ার উচ্চতায় ভার্দে-আমারেলার কনস্যাগ্রেশনে গুরুত্বপূর্ণ হয়ে ওঠেছিল। ১৯৯৯ সালে প্যারাগুয়ের আসুনসিওনে উরুগুয়েকে ৩–০ গোলের ব্যবধানে পরাজিত করে ব্রাজিল সফলভাবে শিরোপা রক্ষা করেছিল। তবে ২০০১ সালের কোপা আমেরিকায় হন্ডুরাস কোয়ার্টার-ফাইনালে ব্রাজিলকে পরাজিত করে কোপা আমেরিকার ইতিহাসের অন্যতম বড় চমকের সৃষ্টি করেছিল। উক্ত আসরে আয়োজক দেশ কলম্বিয়া প্রথমবারের মতো শিরোপা জয়লাভ করেছিল। ২০০১ সালে একটি বিব্রতকর ফলাফলের পর ব্রাজিল আর্জেন্টিনাকে পরাজিত করার পর দক্ষিণ আমেরিকান অঞ্চলে নিজেদের পুনরায় প্রতিষ্ঠিত করেছিল, পেরুতে অনুষ্ঠিত ২০০৪ সালের আসরটির ফাইনালে তারা পেনাল্টিতে জয়লাভ করেছিল। তিন বছর পর ভেনেজুয়েলায় অনুষ্ঠিত ফাইনালে দুই দল পুনরায় মুখোমুখি হয়েছিল, এবারও ব্রাজিল আর্জেন্টিনাকে ৩–০ গোলের ব্যবধানে পরাজিত করে অষ্টমবারের মতো শিরোপা জয়লাভ করেছিল। আর্জেন্টিনা ২০১১ সালের আসরটি আয়োজন করে এবং পেনাল্টি শুট-আউটের মাধ্যমে কোয়ার্টার-ফাইনালে উরুগুয়ের কাছে পরাজিত হয়েছিল। উরুগুয়ে সেমি-ফাইনালে পেরুকে ২–০ গোলের ব্যবধানে এবং ফাইনালে ৩–০ গোলের ব্যবধানে পরাজিত করে ফাইনালে পৌঁছাবে এবং প্যারাগুয়েকে ৩-০ গোলে পরাজিত করে আর্জেন্টিনার মাটিতে তৃতীয়বারের মতো এবং টানা দ্বিতীয়বার শিরোপা জয়লাভ করেছিল। উক্ত আসরে প্রথমবারের মতো আর্জেন্টিনা অথবা ব্রাজিল উভয় দলটি এই প্রতিযোগিতায় অংশগ্রহণ করেও সেমি-ফাইনাল পর্যন্ত পৌঁছাতে ব্যর্থ হয়েছিল।
২০১৫ সালের আসরটি চিলিতে অনুষ্ঠিত হয়েছিল, যারা ২০১৪ ফিফা বিশ্বকাপ এবং ২০১৬ গ্রীষ্মকালীন অলিম্পিকের আয়োজক ব্রাজিলের সাথে এই অধিকার অদলবদল করেছিল। উক্ত আসরে চিলি দেশের মাটিতে তাদের প্রথম শিরোপা জয়লাভ করেছিল। ২০১৬ সালে, মার্কিন যুক্তরাষ্ট্রে আয়োজিত কোপা আমেরিকা সেন্সেনারিও আয়োজনের মাধ্যমে এই প্রতিযোগিতার শতবার্ষিকী উদ্‌যাপন করা হয়েছিল; উক্ত আসরটিই এই প্রতিযোগিতার ইতিহাসে প্রথমবারের মতো দক্ষিণ আমেরিকার বাইরে অনুষ্ঠিত আসর ছিল এবং কনমেবল এবং কনকাকাফের ১৬টি দল উক্ত আসরে অংশগ্রহণ করেছিল। প্রতিযোগিতা চলাকালীন প্রচার মাধ্যমগুলো জানিয়েছিল যে কনমেবল এবং কনকাকাফ প্রতি ২ বছর অন্তর অনুষ্ঠিত কনকাকাফ গোল্ড কাপের সাথে কোপা আমেরিকার একত্রীকরণের বিষয়ে আলোচনা করছে, যেখানে মার্কিন যুক্তরাষ্ট্র নিয়মিতভাবে এই প্রতিযোগিতাটি আয়োজন করবে; মার্কিন যুক্তরাষ্ট্র ফুটবল ফেডারেশনের তৎকালীন সভাপতি সুনীল গুলাটি এই প্রতিবেদনকে ভুল বলে অভিহিত করে বলেছিলেন যে এ ধরনের কোন আলোচনা হয়নি, তবে একটি নতুন প্রতিযোগিতা প্রতিষ্ঠা করা হতে পারে। উক্ত আসরে ইতিহাসে দ্বিতীয়বারের মতো চিলি শিরোপা জয়লাভ করেছিল।
২০০১ থেকে ২০০৭ সাল পর্যন্ত, এই প্রতিযোগিতাটি প্রতি তিন বছর অন্তর অন্তর হয়েছিল এবং ২০০৭ সাল থেকে প্রতি চার বছর অন্তর অন্তর (২০১৬ কোপা আমেরিকা ব্যতীত) আয়োজন করা হয়।
আয়োজক
১৯৮৪ সালে কনমেবল দশ সদস্য কনফেডারেশনের মধ্যে কোপা আমেরিকা আয়োজনের অধিকারকে চক্রাকার করার নীতি গ্রহণ করেছিল। প্রথম চক্রটি ২০০৭ কোপা আমেরিকা পর্যন্ত অনুসরণ করে সম্পন্ন হয়েছিল, যা ভেনেজুয়েলায় অনুষ্ঠিত হয়েছিল। ২০১১ সালে দ্বিতীয় চক্র শুরু হয়, আয়োজক দেশগুলো আর্জেন্টিনা থেকে শুরু করে বর্ণানুক্রমিক ক্রমে আবর্তিত হবে। চিলি, মেক্সিকো এবং মার্কিন যুক্তরাষ্ট্র পরবর্তী আসরের আয়োজনের ব্যাপারে আগ্রহ প্রকাশ করেছিল, কিন্তু কনমেবল নির্বাহী কমিটি এই চক্রাকার সম্পাদন অব্যাহত রাখার সিদ্ধান্ত নিয়েছিল, যার ফলে কনমেবলের প্রতিটি সদস্য অ্যাসোসিয়েশনকে অগ্রাধিকার দেওয়া হয়; প্রতিটি অ্যাসোসিয়েশন নিশ্চিত করবে যে তারা তাদের জন্য উপলব্ধ আসরটি আয়োজন করবে কি না, এটি করার কোন বাধ্যবাধকতা নেই। আর্জেন্টিনা ২০০৮ সালের ২৪শে নভেম্বর আর্জেন্টিনীয় ফুটবল অ্যাসোসিয়েশনের প্রতিনিধিদের মাধ্যমে নিশ্চিত করেছিল যে তারা ২০১১ কোপা আমেরিকা আয়োজন করবে।
২০১৫ কোপা আমেরিকা চক্রের ক্রম অনুসরণ করে ব্রাজিলে অনুষ্ঠিত হওয়ার কথা ছিল। তবে, ২০১৪ ফিফা বিশ্বকাপ এবং ২০১৬ গ্রীষ্মকালীন অলিম্পিক আয়োজনে ফলে সিদ্ধান্ত পুনর্বিবেচনা করা হয়েছিল। যদিও কনমেবলের তৎকালীন সভাপতি নিকোলাস লেওজ মেক্সিকোতে (কনকাকাফ কনফেডারেশনের একজন সদস্য) উক্ত আসরটি আয়োজনের প্রস্তাব করেছিলেন এবং বোর্ড সদস্য ব্রাজিল এবং চিলি ২০১৫ এবং ২০১৯ সালের আসর বিনিময়ের সম্ভাবনা নিয়ে আলোচনা করেছিলেন, তবে ২০১১ সালের ফেব্রুয়ারি মাসে ব্রাজিলীয় ফুটবল কনফেডারেশন নিশ্চিত করেছিল যে, ২০১৫ কোপা আমেরিকা ব্রাজিলেই অনুষ্ঠিত হবে।
তবে ২০১২ সালের মার্চ মাসে এক ঘোষণায় জানানো হয়েছিল যে চিলি ২০১৫ কোপা আমেরিকা আয়োজন করবে, ব্রাজিলীয় ফুটবল কনফেডারেশনের তৎকালীন সভাপতি রিকার্দো তেইক্সেইরা তার পদ থেকে পদত্যাগ করার পর ব্রাজিলীয় ফুটবল কনফেডারেশন চিলির সাথে আসর আয়োজনের বিষয়ে অদলবদল করতে সম্মত হয়েছিল। ২০১২ সালের মে মাসে এই অদলবদলটি আনুষ্ঠানিকভাবে নিশ্চিত করা হয়েছিল। এই প্রতিযোগিতার শতবর্ষ সংস্করণ কোপা আমেরিকা সেন্সেনারিও জুন ২০১৬ সালে মার্কিন যুক্তরাষ্ট্রে অনুষ্ঠিত হয়েছি, যা কোপা আমেরিকার ইতিহাসে প্রথমবারের মতো কনমেবল বহির্ভূত দেশে আয়োজিত আসর ছিল।
২০০৫ সাল থেকে প্রতিটি কোপা আমেরিকার আসরে নিজস্ব মাস্কট অথবা লোগো রয়েছে। ১৯৮৭ সালের আসরের মাস্কট গারদেলিতো হচ্ছে কোপা আমেরিকার ইতিহাসে প্রথম মাস্কট।
বিন্যাস
এই প্রতিযোগিতাটি পূর্বে কাম্পেওনাতো সুদামেরিকানো দে ফুতবল (দক্ষিণ আমেরিকান ফুটবল চ্যাম্পিয়নশিপ) নামে পরিচিত ছিল। দক্ষিণ আমেরিকান চ্যাম্পিয়নশিপ অফ নেশনস ছিল ইংরেজি ভাষায় আনুষ্ঠানিক নাম। বর্তমান নামটি ১৯৭৫ সাল থেকে ব্যবহৃত হচ্ছে। ১৯৭৫ থেকে ১৯৮৩ সালের মধ্যে এর কোন আয়োজক দেশ ছিল না এবং এটি হোম এবং অ্যাওয়ে নিয়মে ম্যাচগুলো অনুষ্ঠিত হয়েছিল। বর্তমান চূড়ান্ত আসরে আয়োজক দেশে এক মাসেরও বেশি সময় ধরে ১০–১২টি জাতীয় দল অংশগ্রহণ করে। চূড়ান্ত পর্বটি দুইটি ভাগে বিভক্ত থাকে: গ্রুপ পর্ব এবং নকআউট পর্ব। গ্রুপ পর্বে দলগুলো চারটি দলের তিনটি গ্রুপের মধ্যে প্রতিযোগিতা করে। ফিফা বিশ্ব র‌্যাঙ্কিংয়ের উপর ভিত্তি করে একটি সূত্র ব্যবহার করে নির্বাচিত অন্যান্য দলগুলোর সাথে স্বাগতিকসহ ২–৩টি দল বাছাই করা হয়। অন্যান্য দলগুলোকে বিভিন্ন "পাত্রে" স্থান দেওয়া হয়, সাধারণত ফিফা বিশ্ব র‌্যাঙ্কিংয়ের উপর ভিত্তি করে এবং প্রতিটি পাত্রের দলগুলো এলোমেলোভাবে তিনটি গ্রুপে বিভক্ত করা হয়।
প্রতিটি গ্রুপের রাউন্ড-রবিন পদ্ধতিতে আয়োজন করা হয়, যেখানে প্রতিটি দল একই গ্রুপের অন্যান্য দলের বিপক্ষে তিনটি ম্যাচে মুখোমুখি হয়। প্রতিটি গ্রুপের শেষ ম্যাচগুলো বিশ্বের অনেক প্রতিযোগিতার মতো একই সময়ে আয়োজন করা হয় না। প্রতিটি গ্রুপ থেকে শীর্ষ দুই দলের পাশাপাশি দুটি সেরা তৃতীয় স্থান অধিকারী দল নকআউট পর্বে উত্তীর্ণ হয়। পয়েন্টগুলো একটি গ্রুপের মধ্যে দলগুলোর অবস্থান করতে ব্যবহৃত হয়। ১৯৯৫ সাল শুরু করে, জয়ের জন্য তিন পয়েন্ট (এরপূর্বে জয়ের জন্য দুই পয়েন্ট প্রদান করা হতো, ড্রয়ের জন্য এক পয়েন্ট এবং পরাজয়ের জন্য কোন পয়েন্ট প্রদান করা হয়নি।
প্রতিটি গ্রুপের প্রতিটি দলের অবস্থান নিম্নে উল্লিখিত নিয়ম অনুযায়ী নির্ধারণ করা হয়:
যদি উপরের তিনটি মানদণ্ডের ভিত্তিতে দুই অথবা ততোধিক দল সমতায় থাকে, তবে তাদের অবস্থান নির্ধারণের ক্ষেত্রে নিম্নে উল্লিখিত নিয়ম প্রয়োগ করা হয়:
নকআউট পর্বের ম্যাচগুলো একক নির্মূল পদ্ধতি অনুসারে আয়োজন করা হয়, যেখানে দলগুলো একে অপরের সাথে একটি মাত্র ম্যাচে মুখোমুখি হয়, যদি কোয়ার্টার-ফাইনাল এবং সেমি-ফাইনালে দুই দলের ফলাফল সমতায় থাকে, তবে ৯০ মিনিটের পর পেনাল্টি শুট-আউটের মাধ্যমে বিজয়ী নির্ধারণ করা হয়। অন্যদিকে, যদি ফাইনালে অতিরিক্ত সময়ের দুই দলের ফলাফল সমতায় থাকে, তবে পেনাল্টি শুট-আউটের মাধ্যমে বিজয়ী নির্ধারণ করা হয়। নকআউট পর্ব কোয়ার্টার-ফাইনালের মাধ্যমে শুরু হয়, অতঃপর সেমি-ফাইনাল, তৃতীয় স্থান নির্ধারণীর পর ফাইনালের মাধ্যমে শেষ হয়।
আমন্ত্রিত দল
কনমেবলের নিবন্ধিত জাতীয় ফুটবল ফেডারেশনের কিছুটা সীমিত সংখ্যার কারণে, অন্যান্য মহাদেশের দেশগুলোকে সাধারণত বর্তমান প্রতিযোগিতা বিন্যাসের জন্য প্রয়োজনীয় ১২টি দল গঠনের জন্য অংশগ্রহণের জন্য আমন্ত্রণ জানানো হয়। ১৯৯৩ সাল থেকে, অন্যান্য কনফেডারেশনের দুটি দল, সাধারণত কনকাকাফ থেকে যাদের সদস্যরা ভৌগোলিক এবং সাংস্কৃতিকভাবে দক্ষিণ আমেরিকার ঘনিষ্ঠ, তাদেরও আমন্ত্রণ জানানো হয়। সব মিলিয়ে ৯টি দেশ এপর্যন্ত আমন্ত্রণ পেয়েছে: কোস্টা রিকা (১৯৯৭, ২০০১, ২০০৪, ২০১১, ২০১৬), হন্ডুরাস (২০০১), জাপান (১৯৯৯, ২০১৯), জ্যামাইকা (২০১৫, ২০১৬), মেক্সিকো (১৯৯৩, ১৯৯৫, ১৯৯৭, ১৯৯৯, ২০০১, ২০০৪, ২০০৭, ২০১১, ২০১৫, ২০১৬), হাইতি (২০১৬), পানামা (২০১৬), মার্কিন যুক্তরাষ্ট্র (১৯৯৩, ১৯৯৫, ২০০৭, ২০১৬) এবং কাতার (২০১৯)। মার্কিন যুক্তরাষ্ট্র ১৯৯৭ থেকে ২০০৭ সালের মধ্যে প্রতিটি টুর্নামেন্টে আমন্ত্রিত ছিল, কিন্তু মেজর লীগ সকারের সাথে সময়ের দ্বন্দ্বের কারণে তারা প্রায়শই আমন্ত্রণ প্রত্যাখ্যান করেছে। তবে ২০০৬ সালের ৩০শে অক্টোবর তারিখে মার্কিন যুক্তরাষ্ট্র ফুটবল ফেডারেশন ২০০৭ সালের আসরে অংশগ্রহণের আমন্ত্রণ গ্রহণ মাধ্যমে এই প্রতিযোগিতায় ১২ বছরের অনুপস্থিতির অবসান ঘটিয়েছিল। ২০০১ সালের কোপা আমেরিকাতে কানাডা আমন্ত্রিত ছিল, কিন্তু নিরাপত্তাজনিত কারণে উক্ত আসর শুরুর ঠিক আগে প্রত্যাহার করে নিয়েছিল। ২০১১ সালের কোপা আমেরিকাতে জাপান সরে দাঁড়িয়েছিল, কেননা ২০১১ তোহোকু ভূমিকম্প এবং সুনামির পর জাপানি খেলোয়াড়দের মুক্তি দিতে ইউরোপীয় ক্লাবগুলোর অসুবিধার কথা উল্লেখ করে। স্পেন ২০১১ সালের আসরে আমন্ত্রিত ছিল, কিন্তু রয়্যাল স্প্যানিশ ফুটবল ফেডারেশনের মতে, স্পেনীয় খেলোয়াড়দের ছুটিতে বাধা দিতে না চাওয়ায় তারা তা প্রত্যাখ্যান করেছিল। ২০১৫ কোপা আমেরিকাতে জাপান তাদের বিদেশী খেলোয়াড়দের বোঝা নিয়ে আসার কারণে আমন্ত্রণ প্রত্যাখ্যান করেছিল এবং একই সময়ে অনুষ্ঠিত ২০১৮ ফিফা বিশ্বকাপ বাছাইপর্বের এশিয়া অঞ্চলের খেলার কারণে চীন উক্ত আসর হতে নিজেদের নাম প্রত্যাহার করেছিল।   ২০২১ সালের ২৩শে ফেব্রুয়ারি তারিখে অস্ট্রেলিয়া ও কাতারকে ২০২১ কোপা আমেরিকায় অংশগ্রহণের জন্য আমন্ত্রণ জানানো হয়েছিল, ২০২২ ফিফা বিশ্বকাপ বাছাইপর্বের এএফসি দ্বিতীয় পর্বের অবশিষ্ট খেলা ২০২১ সালের জুন মাস পর্যন্ত স্থগিত থাকার কারণে তারা এই প্রতিযোগিতা থেকে সরে আসার ঘোষণা দিয়েছিল।
শিরোপা
কোপা আমেরিকা শিরোপা (যা প্রতিযোগিতার বিজয়ীদের প্রদান করা হয়) ১৯১০ সালে আর্জেন্টিনার পররাষ্ট্র মন্ত্রণালয় আর্নেস্তো বোশ কর্তৃক অ্যাসোসিয়েশনকে দান করা হয়েছিল, উক্ত বছরে আর্জেন্টিনা মে বিপ্লবের শতবার্ষিকী স্মরণে একটি প্রতিযোগিতার আয়োজন করেছিল। উক্ত প্রতিযোগিতাটি (উরুগুয়ে এবং চিলি অংশগ্রহণ করেছিল) "কোপা দেল সেন্সেনারিও" (শতবর্ষ কাপ) নামকরণ করা হয়েছিল। বর্তমান কোপা আমেরিকা শিরোপাটি ১৯১৬ সালে বুয়েনোস আইরেসের একটি গহনা দোকান "কাসা এসকাসানি" থেকে ৩,০০০ সুইস ফ্রাংক খরচ করে কেনা হয়েছিল।
কোপা আমেরিকা শিরোপাটির ওজন হচ্ছে 9 kg এবং লম্বা 77 cm, যা রৌপ্য দ্বারা তৈরি; এটি একটি ৩ স্তরের কাঠের ভিত্তির দাঁড়িয়ে রয়েছে, যার বেশ কয়েকটি ফলক রয়েছে। ফলকগুলোতে প্রতিযোগিতার প্রতিটি বিজয়ী দলের নাম (পাশাপাশি জয়ের বছর) খোদাই করা রয়েছে। পূর্বে শিরোপাটির এক ও দুই স্তরের ভিত্তি ছিল এবং ১৯৭৯ সালের আগে কোন ভিত্তি ছিল না, যেমনটি ১৯৭৫ সালে ব্যবহৃত হয়েছিল।
২০১৬ সালের এপ্রিল মাসে কলম্বীয় ফুটবল ফেডারেশনের সদর দপ্তরে প্রতিযোগিতার ১০০ বছর পূর্তি উপলক্ষে বোগোতা একটি স্মারক শিরোপা উন্মোচন করা হয়েছিল; যা বিশেষভাবে কোপা আমেরিকা সেন্সেনারিওর জন্য নকশা করা হয়েছিল। এই শিরোপাটি মূল কোপা আমেরিকা শিরোপার আকৃতির উপর ভিত্তি করে তৈরি করা হয়েছিল, যেখানে ২০১৬ সালের আসরের লোগো সংযুক্ত করা হয়েছিল। উক্ত শিরোপাটির কোন ভিত্তি থাকার কথা ছিল না। উক্ত শিরোপাটি লম্বায় 61 cm ছিল, যার ওজন ছিল 7.1 kg; এটি ২৪ ক্যারেট সোনা দ্বারা আচ্ছাদিত ছিল। কনমেবল এবং কনকাকাফের প্রতীকগুলো উক্ত শিরোপায় খোদাই করা ছিল। কোপা আমেরিকা সেন্সেনারিওর স্মারক শিরোপাটি মার্কিন যুক্তরাষ্ট্রের এপিকো স্টুডিও দ্বারা নকশা করা হয়েছিল এবং ইংল্যান্ডে টমাস লাইটের লন্ডন ওয়ার্কশপ দ্বারা তৈরি করা হয়েছিল। উক্ত আসরের বিজয়ী দল (চিলি) চিরস্থায়ীভাবে উক্ত শিরোপাটি নিজেদের কাছে রাখবে।
মূল শিরোপা ছাড়াও ১৯৯৭ সালের আসর থেকে প্রতিযোগিতার রানার-আপকে "কোপা বলিভিয়া" (রৌপ্য দ্বারা তৈরি একটি ছোট শিরোপা) প্রদান করা হয়। ১৯৯৭ সালের কোপা আমেরিকার আয়োজক দেশটির নামানুসারে এই শিরোপাটির নামকরণ করা হয়েছে। এর একটি পাশে বলিভিয়ার একটি ছোট পতাকা সংযুক্ত রয়েছে।
সর্বকালের পয়েন্ট টেবিল
এই পয়েন্ট তালিকায় অবস্থান নির্ধারণের জন্য, জয়ের জন্য ৩ পয়েন্ট, ড্রয়ের জন্য ১ পয়েন্ট এবং পরাজয়ের জন্য কোন পয়েন্ট প্রদান করা হয়নি। ফুটবলে পরিসংখ্যানগত নিয়ম অনুযায়ী, অতিরিক্ত সময়ে নির্ধারিত ফলাফলগুলো জয় এবং পরাজয় হিসেবে পরিগণিত হয়েছে এবং পেনাল্টি শুট-আউটের মাধ্যমে নির্ধারিত ফলাফলগুলো ড্র হিসেবে গণ্য করা হয়েছে। দলগুলোর অবস্থান নির্ধারণের জন্য, প্রথমে তাদের পয়েন্ট, অতঃপর গোল পার্থক্য এবং পরিশেষে স্বপক্ষে গোল গণনা করা হয়েছে।
জেসমিন সিমহালন
পটভূমি
জেসমিন কালারিপায়াত্তু, সিলাম্বাম এবং মারমাম সহ ভারতীয় মার্শাল আর্টে প্রশিক্ষণ নিয়েছেন। এছাড়াও তিনি একজন প্রশিক্ষিত ভারতীয় শাস্ত্রীয় নৃত্যশিল্পী, তিনি মোহিনিয়াত্তম, ছৌ নৃত্য এবং ভরতনাট্যমের প্রশিক্ষণ নিয়েছেন।
কর্মজীবন
বাম|থাম্ব| জেসমিন সিমহালন [[কালারিপায়াত্তু করছেন]] ১৯৮৭ সাল থেকে, ভারতীয় চন্দ্রলেখা (নৃত্যশিল্পী) গোষ্ঠী (১৯৮৮ - ১৯৯৩) এবং শোভনা জয়াসিং নৃত্য সংস্থার (১৯৯৩ - ২০০৩) বেশিরভাগ প্রযোজনার অংশ ছিলেন জেসমিন, নৃত্যশিল্পী এবং শিক্ষাগত / কর্মশালা নেতা হিসাবে তিনি কাজ করেছেন। একই সঙ্গে তিনি একক শিল্পী এবং নৃত্য পরিচালক হিসাবেও কাজ করেছেন। তিনি ওয়েন ম্যাকগ্রেগর (ইউকে), রিচার্ড অ্যালস্টন (ইউকে), লরি বুথ (ইউকে), রজার সিনহা (কানাডা), মাভিন খু (ইউকে) এর প্রযোজনায় প্রদর্শন করেছেন, ২০০১ সালে বেসমেন্ট জ্যাক্স অ্যালবাম ও এমার্জেন্সি এক্সিট আর্টস প্রোডাকশনের রঙ্গারং অনুষ্ঠানের অংশ ছিলেন। ২০০০ সালের গ্রীষ্মে, জেসমিন কিথ খান পরিচালিত পুরস্কার বিজয়ী প্রযোজনা, কামিং অফ এজ-এর জন্য নৃত্য পরিচালনা এবং অভিনয় করেছিলেন।
টেলিভিশন এবং চলচ্চিত্রে জেসমিনের কাজের মধ্যে রয়েছে অমরজিৎ সিং-এর চেক এবং বিবিসি প্রযোজনার অ্যাওয়ে গেম। তাঁর শারীরিক থিয়েটার চাথি (মালয়ালম ভাষায় প্রতারক বোঝায়), যার নৃত্য পরিকল্পনা ১৬ শতকের কেরালার অরোমাল চেকাভার, চাথিয়ান চানথু ইত্যাদির মতো উত্তর ব্যালাডের যোদ্ধাদের উপর ভিত্তি করে রচিত, সেটি নিয়ে তিনি যুক্তরাজ্য এবং ইউরোপে ভ্রমণ করেছেন। সম্প্রতি, তিনি সমারসেট হাউসে একটি পথ নাটক এবং ভিডিও ইনস্টলেশন ঘোস্ট -এর পরিচালনা ও অভিনয় করেছেন। তিনি লন্ডন মেলার জন্য একটি ভিডিও ইন্সটলেশন, স্পি্লট-এর শিল্প নির্দেশনা ও সঞ্চালনা করেছেন। ২০০৯ সালের শেষ পর্যন্ত, ফুটবল এবং স্পেয়ার রিব দক্ষিণ পূর্ব এশিয়া, ইউরোপ এবং আমেরিকায় ভ্রমণ করেছিল। বর্তমানে, তিনি সমগ্র দক্ষিণ ভারত জুড়ে সচেতনতামূলক প্রোগ্রাম পরিচালনা করেন, তাঁর উদ্দেশ্য হলো দক্ষিণ ভারতীয় শিক্ষা ব্যবস্থার মধ্যে কালারিপায়াত্তু, যোগব্যায়াম এবং পাইলেটের (মন-শরীরের এক প্রকার ব্যায়াম) মাধ্যমে সুস্বাস্থ্যকে একীভূত করার জন্য প্রোগ্রাম স্থাপন করা। এর পাশাপাশি তিনি বিভিন্ন এনজিও এবং সরকারী সংস্থার সাথে ঘনিষ্ঠভাবে কাজ করেন।
তাঁর সাম্প্রতিক পুরস্কারপ্রাপ্ত সহযোগিতামূলক কাজটি হলো নিউ ইয়র্কের বিল্ডার্স অ্যাসোসিয়েশনের প্রযোজনায়, লন্ডনের মতিরোতির সহযোগিতায় উৎপাদিত একটি মাল্টিমিডিয়া থিয়েটার। এটি একটি বিশ্ব যোগাযোগ সংস্কৃতি এবং শিল্পকলা বিষয়ক কাজ।
টি. তোরেচু
জীবনী
সক্রিয় রাজনীতিতে জড়ানোর আগে টি. তোরেচু সরকারি শিক্ষা প্রতিষ্ঠানে শিক্ষকতা করতেন। ২০০৩ সালে তিনি ভারতীয় জনতা পার্টির প্রার্থী হিসেবে পুংরো কিফিরে বিধানসভা কেন্দ্র থেকে নাগাল্যান্ড বিধানসভার বিধায়ক হিসেবে নির্বাচিত হন। পরবর্তীতে, তিনি নাগা পিপলস ফ্রন্টে যোগদান করেন। তিনি ২০০৮, ২০১৩ ও ২০১৮ সালেও পুংরো কিফিরে বিধানসভা কেন্দ্রের বিধায়ক হিসেবে নির্বাচিত হয়েছিলেন।
টি. তোরেচু ২০১৯ সালের ১৬ ডিসেম্বর ৭১ বছর বয়সে প্রয়াত হন।